Kata Tjuta

DKata Tjuta, och Olgas genannt, sinn eng Fielsformatrioun am Uluru-Kata Tjuta Nationalpark, am Northern Territory vun Australien. Geographie D'Kata Tjuta hunn eng Fläch vu 35 km² a leie ronn 450 km südwestlech vun Alice Springs an 40 km westlech vum bekannten Ayers Rock. De Mount Olga dee 546 m iwwer déi aner eraussteet, ass den héchste vun deene 36 Käpp. E läit 1065 Meter iwwer dem Mieresspigel. Geologie Déi 36 Fielse si 500 Millioune Joer al. Si bestinn aus Konglomeratgestengs aus décken, ronnen, meescht kristallege Formatiounen a flache Gestengsschichten. D'Steng si fauschtdéck a mat graffem Sand verbonnen. Et ass en ëmgekippte Steebierg deen duerch d'Äerdbeweegungen un d'Uewerfläsch koum. En ass méi fréi wéi den Uluru un d'Äerduewerfläch komm, dofir ass e scho méi erodéiert. Bedeitung a Geschicht D'Kata Tjuta kucke wéi Käpp aus der Ëgéigend eraus, dohier och den Numm Kata Tjuta (Vill Käpp). Se hu gradewéi den Uluru eng grouss Bedeitung fir d'Anangu, déi traditionell Besëtzer vum Nationalpark. Archeologeschen Aussoen no soll dëst Gebitt schonn zanter 22.000 Joer vun den Anangu bewunnt sinn. Wärend 100 Joer goufen déi zwou Fielsformatiounen Olgas (Kata Tjuta) an Ayers Rock (Uluru) genannt. De 26. Oktober 1985 hunn d'Aboriginies dunn hiert d'Land erëmkritt, a vun do un sinn déi offiziell Nimm erëm Kata Tjuta an Uluru, wéi scho virdrun. Kuckeswärtes Duerch d'Olga Gorge oder Valley of the Winds kann ee schéi Wanderungen duerch d'Schluchten an déi kleng d'Däll vum Kata Tjuta machen, wou een eng subtropesch Vegetatioun gesi kann a schéin Aussiichtspunkten op déi faszinéierend Landschaft huet. E fantastesch Naturerliefnes ass all Dag de Sonnenopgang a Sonnenënnergang. D'Fielse verfierwe sech duerch de Lichtafall op dës Eisenoxydverbindung an deene verschiddenste Routtéin. Um Spaweck